Diari Oficial de la Generalitat Valenciana


Sumari del DOGV 5282, del 16-06-2006 (2006/6369)

RESOLUCIÓ de 5 de maig de 2006, del director general d'Investigació i Transferència Tecnològica, per la qual es concedix l'ajuda per a la formació de personal tècnic de suport a la investigació, a Diana Karina Baigts Allende, per a l'exercici 2006.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5282

Data del DOGV
:   16-06-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/6369


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 5 de maig de 2006, del director general d'Investigació i Transferència Tecnològica, per la qual es concedix l'ajuda per a la formació de personal tècnic de suport a la investigació, a Diana Karina Baigts Allende, per a l'exercici 2006. [2006/6369]  
L'Orde de 13 de juliol de 2005, del conseller d'Empresa, Universitat i Ciència, per la qual es convoquen diferents tipus d'ajudes i beques per al foment de la investigació científica i el desenvolupament tecnològic a la Comunitat Valenciana (DOGV núm. 5.063, de 03.08.2005) establix en la disposició final primera que es faculta el director general d'Investigació i Transferència Tecnològica perquè dicte les resolucions necessàries per a l'aplicació, desenvolupament i interpretació de la present orde, i es delega en ell la competència per a resoldre la concessió o la denegació de les ajudes a què fa referència la convocatòria i en l'apartat 6.2 de l'annex I assenyala que una vegada finalitzat el procés d'avaluació, la concessió o la denegació de les ajudes s'acordarà per resolució del director general d'Investigació i Transferència Tecnològica.  
Dues resolucions de 29 de desembre de 2005, del director general d'Investigació i Transferència Tecnològica han concedit les ajudes per a la formació de personal tècnic de suport a la investigació, per a l'exercici 2006, i han establit l'orde de reserva per substituir les possibles renúncies que es produisquen.  
La resolució de 31 de març de 2006, del director general d'Investigació i Transferència Tecnològica, accepta les renúncies a les ajudes per a la formació de personal tècnic de suport a la investigació, concedides a Marta Aliño Alfaro i a Hugo Antonio Corbí Sevila, per a l'exercici 2006.  
Vista l'existència de llista de reserva per a cobrir l'ajuda a la que va renunciar Marta Aliño Alfaro (perfil TS/06/UPV/03) corresponent al Institut Universitari d'Enginyeria d'Aliments per el Desenvolupament, i en virtut de les funcions establides per a la Direcció General d'Investigació i Transferència Tecnològica, de la Secretaria Autonòmica d'Universitat, Ciència i Tecnologia, de la Conselleria d'Empresa, Universitat i Ciència, en el Decret 184/2004, d'1 d'octubre, del Consell de la Generalitat Valenciana, pel qual s'aprova el Reglament Orgànic i Funcional de la Conselleria d'Empresa, Universitat i Ciència, resolc:  
Primer   
Procedir a l'adjudicació de l'ajuda corresponent al perfil TS/06/UPV/03 a Diana Karina Baigts Allende, per l'ordre de reserva que establix l'annex de la resolució de 29 de desembre de 2005 del director general d'Investigació i Transferència Tecnològica, abans referida.  
Segon  
El període de gaudi de l'ajuda adjudicada per substitució serà el comprés entre la data de formalització del contracte i el 31 de desembre de 2006.  
Tercer  
El beneficiari de l'ajuda s'haurà d'incorporar al centre o al departament el dia 8 de maig de 2006; s'entendrà que si no s'incorpora en el termini de 10 dies, renuncia a l'ajuda, llevat del cas que compte amb l'autorització d'ajornament. A estos efectes el vicerectorat d'investigació o el representant legal de la institució haurà d'acreditar davant la direcció general d'Investigació i Transferència Tecnològica la incorporació en els 10 dies següents a la data en què es produïsca.   
Quart   
El salari brut a percebre pel beneficari de l'ajuda serà de 1.100,00 € bruts mensuals.  
Cinqué   
La persona beneficiària de l'ajuda està obligada a complir les obligacions establides en la norma general de procediment 7 de l'annex I de l'Orde de 13 de juliol de 2005 abans referida i de les previstes en el punt 9 de l'annex VI de la mateixa disposició.  
D'acord amb el que disposen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10 i 46 de la Llei Reguladora de la Jurisdicció Contenciosa Administrativa, la present resolució, que posa fi a la via administrativa, es podrà recórrer potestativament en reposició o plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició s'haurà d'interposar davant l'òrgan que va dictar l'acte, en el termini d'un mes comptador des del dia següent al de la notificació de la present resolució.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos comptadors des del dia següent al de la notificació de la present resolució.  
València, 5 de maig de 2006.. El director general d'Investigació i Transferència Tecnològica: Jesús T. Pastor Ciurana.